Diari Oficial de la Generalitat Valenciana


Sumari del DOGV 7264, del 30-04-2014 (2014/3701)

RESOLUCIÓ de 22 d'abril de 2014, de la Direcció General de Centres i Personal Docent, per la qual es convoca el procediment de provisió de llocs per a professorat de Religió Catòlica que presta servicis en els centres docents públics dependents de l'àmbit de gestió de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7264

Data del DOGV
:   30-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3701


Data del document
:   22-04-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 22 d'abril de 2014, de la Direcció General de Centres i Personal Docent, per la qual es convoca el procediment de provisió de llocs per a professorat de Religió Catòlica que presta servicis en els centres docents públics dependents de l'àmbit de gestió de la Generalitat Valenciana. [2014/3701]  
Per mitjà del Reial Decret 2093/1983, de 28 de juliol, es van traspassar a la Comunitat Valenciana funcions i servicis de l'Administració de l'Estat en matèria d'educació. L'any 2000 es van ampliar els mitjans adscrits als servicis de l'Administració de l'Estat traspassats a la Comunitat Valenciana en matèria de professorat de religió a través del Reial Decret 282/2000, de 26 de febrer. Finalment, el cost efectiu dels servicis traspassats a la Comunitat Valenciana pel Reial Decret 282/2000, de 25 de febrer, en matèria d'educació (professorat de Religió), es va determinar a través del Reial Decret 1077/2002, de 21 d'octubre.  
  
La Llei Orgànica 2/2006, de 3 de maig, d'Educació, en la redacció feta en la Llei Orgànica 8/2013, de 9 de desembre, per a la Millora de la Qualitat Educativa, determina que l'ensenyança de la Religió Catòlica s'ajustarà al que establix l'Acord sobre Ensenyança i Assumptes Culturals subscrit entre la Santa Seu i l'Estat espanyol.  
D'altra banda, en la disposició addicional tercera, apartat 2, de la Llei Orgànica d'Educació, es determina que els professors que no pertanyen als cossos de funcionaris docents i impartisquen l'ensenyança de les religions en centres públics ho faran en règim de contractació laboral, de conformitat amb l'Estatut dels Treballadors, amb les administracions competents respectives. En este sentit, diversos aspectes del règim laboral del professorat de Religió Catòlica queden regulats a través del conveni col·lectiu del personal que presta servicis com a professor de Religió Catòlica en els centres docents públics dependents de la Conselleria d'Educació, Cultura i Esport de la Generalitat de la Comunitat Valenciana, publicat per mitjà de la Resolució de 19 de setembre de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social. En este conveni s'establixen, entre altres, els criteris de l'accés a destinació i mobilitat i els procediments de provisió de llocs de treball d'este tipus de personal.  
D'acord amb el que s'ha exposat, consultats els òrgans de representació dels treballadors i de conformitat amb l'article 7.1.p del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, esta Direcció General de Centres i Personal Docent resol convocar procediment per a la provisió de llocs de professors de Religió Catòlica dependents d'esta administració educativa.  
  
  
Bases  
  
Primera. Objecte  
Esta resolució té per objecte convocar procediment de provisió de llocs vacants entre el professorat de Religió Catòlica amb contracte laboral indefinit que presta servicis en els centres docents públics d'Educació Infantil, de Primària i d'Ensenyança Secundària dependents de la Conselleria d'Educació, Cultura i Esport.  
  
  
Segona. Requisits de participació  
2.1. Per a poder participar en este procediment s'haurà de posseir la condició de personal laboral indefinit com a professor de Religió Catòlica en centres docents públics no universitaris dependents de la Conselleria d'Educació, Cultura i Esport.  
2.2. La mobilitat del professorat de Religió Catòlica queda inicialment circumscrita a l'àmbit territorial de la diòcesi en què presta servicis. Quan el participant sol·licite llocs ubicats en una diòcesi diferent d'aquella en el territori de la qual presta servicis, haurà d'obtindre proposta favorable de la diòcesi a què corresponga el lloc que sol·licita.  
Als efectes d'esta convocatòria de provisió, les diòcesis en què podrà participar el professorat de Religió Catòlica són Orihuela-Alacant, Segorbe-Castelló, Tortosa i València, respecte d'aquells llocs de treball ubicats en el territori de la Comunitat Valenciana.  
  
Tercera. Forma de participació  
3.1. Participació voluntària  
Podrà participar voluntàriament a les places oferides en esta convocatòria el professorat de Religió amb contracte laboral indefinit que es trobe en alguna de les situacions que s'enuncien a continuació:  
  
a) El professorat de Religió que tinga una relació laboral indefinida i destinació definitiva, sempre que en acabar el curs escolar 2013-2014 hagen transcorregut almenys dos anys des de la presa de possessió de l'última destinació definitiva en centres dependents de la Conselleria d'Educació, Cultura i Esport.  
b) El professorat de Religió amb contracte laboral indefinit que es trobe en situació d'excedència forçosa de l'article 46, apartat 1, del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, declarada des de centres actualment dependents de la Conselleria d'Educació, Cultura i Esport, sempre que en acabar el curs escolar 2013-2014 hagen transcorregut, almenys, dos anys des de la presa de possessió de l'última destinació definitiva.  
c) El professorat de Religió que tinga una relació laboral indefinida i es trobe en situació d'excedència voluntària o excedència per a atendre fill o familiar en els termes de l'article 46, apartats 2 i 3, del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, només podrà participar si en acabar el present curs escolar han transcorregut almenys dos anys des de la presa de possessió de l'última destinació definitiva.  
  
d) El professorat de Religió que tinga una relació laboral indefinida i es trobe en situació de suspensió declarada des de centres actualment dependents de la Conselleria d'Educació, Cultura i Esport, sempre que en acabar el present curs escolar haja transcorregut el temps de duració de la sanció disciplinària de suspensió i almenys dos anys des de la presa de possessió de l'última destinació definitiva.  
  
Als efectes previstos en este apartat, s'entendrà com a data de finalització del curs escolar el 31 d'agost de 2014.  
3.2. Participació forçosa  
Està obligat a participar-hi el professorat de Religió Catòlica que tinga un contracte laboral indefinit i es trobe en alguna de les situacions que s'enuncien a continuació:  
a) El professorat de Religió que, procedent de la situació d'excedència o suspensió de funcions, haja reingressat al servici actiu i obtingut, en virtut d'este reingrés, una destinació amb caràcter provisional en un centre dependent de la Conselleria d'Educació, Cultura i Esport, amb anterioritat a la data de publicació d'esta convocatòria.  
  
Al personal inclòs en el paràgraf anterior, en el cas que no participe en esta convocatòria, o si el participant no sol·licita prou nombre de places, se li adjudicarà d'ofici destinació definitiva en places del territori de la diòcesi en què va tindre l'última destinació. En el supòsit de no adjudicar-se-li destinació definitiva, quedarà en situació de destinació provisional en un centre dependent de la Conselleria d'Educació, Cultura i Esport.  
b) El professorat de Religió que no tinga destinació definitiva per haver-se amortitzat el lloc de treball de què era titular o per haver perdut la destinació per compliment de sentència o resolució de reclamació prèvia a la via laboral.  
En el cas que este personal no participe en esta convocatòria, o si el participant no sol·licita prou nombre de places, se li adjudicarà d'ofici una destinació de caràcter definitiu en el territori de la diòcesi en què va tindre l'última destinació. En el supòsit de no adjudicar-se-li destinació definitiva, quedarà en situació de destinació provisional en un centre dependent de la Conselleria d'Educació, Cultura i Esport.  
  
c) El professorat de Religió que es trobe en la situació de suspensió de funcions amb pèrdua del lloc de destinació i que, complida la sanció, no haja obtingut un reingrés provisional.  
En el supòsit de participar-hi i no aconseguir una destinació de les sol·licitades, se li adjudicarà d'ofici una destinació de caràcter definitiva en el territori de la diòcesi en què va tindre l'última destinació. En el supòsit de no obtindre destinació definitiva, quedarà en situació de destinació provisional en un centre dependent de la Conselleria d'Educació, Cultura i Esport.  
d) El professorat de Religió que tinga una relació laboral indefinida i mai haja obtingut destinació definitiva.  
Al personal inclòs en este apartat que no hi participe, o que en el supòsit de participar-hi no sol·licite un nombre suficient de places, se li adjudicarà d'ofici destinació definitiva en el territori de la diòcesi que l'haja proposat. En el cas de no obtindre destinació definitiva, quedarà en situació de destinació provisional en un centre dependent de la Conselleria d'Educació, Cultura i Esport.  
L'adjudicació de destinació definitiva d'ofici per als concursants que hi participen amb caràcter forçós es realitzarà segons l'orde en què apareixen publicats els centres en els annexos IV-a (Infantil i Primària) o IV-b (Secundària).  
  
Quarta. Drets preferents  
4.1. Podrà exercir dret preferent sobre la localitat de l'última destinació definitiva, en ocasió de vacant i per l'orde de prelació en què es relaciona, el professorat de Religió que tinga contracte laboral indefinit i es trobe en algun dels supòsits que s'indiquen:  
  
a) El professorat que haja resultat afectat per l'amortització del seu lloc de treball i, com a conseqüència, n'haja sigut remogut.  
Este personal tindrà, durant les sis convocatòries de provisió de llocs de treball immediatament següents a la remoció, dret preferent, per una sola vegada i en ocasió de vacant, a obtindre destinació en un lloc de treball de centres docents de la localitat corresponent al lloc de treball des del quals haja sigut remogut.  
b) El professorat que haja perdut la plaça o lloc de treball que exercien amb caràcter definitiu, després de la concessió de la situació d'excedència voluntària per a atendre familiars i fills prevista en l'article 89.4 de la Llei 7/2007, de 12 d'abril, de l'Estatut Bàsic de l'Empleat Públic, per haver transcorregut el període de dos anys de reserva del lloc a què tenen dret i desitgen reingressar al servici actiu o hagen reingressat amb caràcter provisional.  
En el cas d'exercir el dret preferent, els concursants estaran obligats a consignar en la seua sol·licitud de peticions tots els centres docents ubicats a la localitat on aspiren a exercir el dret preferent, relacionats per orde de preferència. En el cas que ometa algun dels llocs de la localitat on desitge exercir el dret preferent, l'Administració educativa, d'ofici, li consignarà els llocs restants d'esta localitat segons l'orde en què apareixen relacionats en els annexos IV-a i IV-b corresponents als centres docents, segons el nivell educatiu.  
  
4.2. Quan concórreguen dos o més concursants amb dret preferent a la mateixa localitat, per un mateix apartat, la prioritat entre ells es determinarà per la major puntuació derivada de l'aplicació del barem previst en l'annex I d'esta resolució.  
4.3. En el cas de no obtindre destinació definitiva quedaran en situació de destinació provisional en centres dependents de la Conselleria d'Educació, Cultura i Esport.  
  
Quinta. Instància, sol·licitud de places i termini de presentació  
5.1. La sol·licitud de participació en este procediment de provisió es realitzarà telemàticament a través de la pàgina web de la Conselleria d'Educació, Cultura i Esport ?http://www.cece.gva.es?. No se acceptaran instàncies presentades en registre físic.  
La presentació per mitjans telemàtics de la sol·licitud de participació s'efectuarà:  
- Per mitjà de l'usuari i contrasenya utilitzat a ITACA.  
- DNI, data de naixement i últims dígits del compte bancari on es va realitzar el cobrament de l'última nòmina.  
- DNI electrònic i els certificats emesos per l'Agència de Tecnologia i Certificació Electrònica (ACCV), siga el del ciutadà o el d'empleat públic.  
L'ús dels mitjans telemàtics en el desenrotllament del procediment comporta el consentiment del sol·licitant per al tractament de les seues dades de caràcter personal que siguen necessàries per a la tramitació del procés d'acord amb la normativa vigent.  
A l'hora d'omplir la sol·licitud s'hauran de tindre en compte les instruccions que es publicaran en la pàgina web de la Conselleria d'Educació, Cultura i Esport ?http://www.cece.gva.es?.  
5.2. Als efectes de l'obtenció d'un lloc, els participants consignaran els codis dels centres que figuren en els annexos IV-a (Infantil i Primària) o IV-b (Secundària) d'esta resolució.  
Les peticions poden fer-se a un centre concret o localitat, i les dos modalitats són compatibles. En este últim cas s'adjudicarà el primer centre de la localitat amb vacant en el mateix orde en què apareixen en els annexos corresponents d'esta resolució.  
A fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, i s'entendrà, en este cas, que sol·liciten tots els centres de la localitat de què es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en eixe annex.  
Si respecte a tots els centres d'una localitat desitja sol·licitar-ne algun o alguns prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat, i s'entendran incorporats a les seues peticions la resta de centres en el mateix orde en què apareixen publicats en l'annex corresponent de la convocatòria.  
  
Quan els codis estiguen incomplets o no es col·loquen les dades en la casella corresponent, es consideraran no inclosos en la petició, i el participant hi perdrà tot dret.  
El professorat de Religió que participe amb caràcter forçós haurà de sol·licitar tots els centres convocats en l'àmbit de la diòcesi per la qual participa. Si no els sol·licita, estos s'incorporaran d'ofici en el mateix orde en què apareixen en l'annex corresponent.  
Quan els codis estiguen incomplets o no es col·loquen les dades en la casella corresponent, es consideraran no inclosos en la petició, i el participant hi perdrà tot dret.  
En el cas que es presente en termini i forma més d'una sol·licitud de peticions, només es tindrà en compte l'última presentada.  
5.3. El termini de presentació d'instàncies i documentació per a la convocatòria publicada amb esta resolució serà de quinze dies hàbils comptadors des de l'endemà de la publicació d'esta resolució en el Diari Oficial de la Comunitat Valenciana.  
Una vegada finalitzat el termini de presentació de sol·licituds de peticions, per cap concepte es podrà alterar la petició, encara que es tracte de l'orde de prelació dels llocs sol·licitats.  
  
Sexta. Aportació de documentació  
6.1. A fi de simplificar els tràmits administratius que es veuen obligats a realitzar els participants, els concursants dependents de la Conselleria d'Educació, Cultura i Esport que hagen participat en algun dels procediments de provisió de llocs convocats per la Resolució de 4 de maig de 2010, de la Direcció General de Personal, o la Resolució de 2 de maig de 2012, de la Subdirecció General de Personal Docent, podran optar per fer valdre els mèrits reconeguts en l'últim procediment en què hagen participat.  
6.1.1. Els concursants podran fer valdre els mèrits reconeguts en l'últim procediment en què van participar i no aportar cap mèrit nou. En este cas, només hauran d'omplir el formulari telemàtic de petició de llocs.  
6.1.2. Els participants que desitgen aportar documentació, en el mateix termini fixat per a la presentació d'instàncies, hauran de presentar degudament omplits l'annex II d'aportació de mèrits i l'annex III o full d'autobaremació, així com els documents indicats en el barem publicat com a annex I, documentació que dirigiran al subdirector general de Personal Docent i presentaran en els registres de les direccions territorials i de la Conselleria d'Educació, Cultura i Esport. Així mateix, els participants podran presentar la documentació en qualsevol de les altres dependències a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'opte per presentar la sol·licitud davant d'una oficina de Correus, es farà en sobre obert, perquè els annexos siguen datats i segellats pel funcionari de Correus abans de ser certificats. Si no és així, no podrà considerar-se com a presentada en eixa data.  
Els concursants que aporten documentació i opten per fer valdre els mèrits reconeguts, per tots o per alguns dels apartats del barem, hauran de manifestar-ho de forma explicita en l'annex II de la convocatòria, segons el supòsit:  
A) Els concursants que opten per fer valdre els mèrits reconeguts i desitgen aportar nous mèrits, únicament hauran d'aportar documentació acreditativa dels nous mèrits al·legats, mèrits que hauran de relacionar en l'annex III (full d'autobaremació). Estos mèrits hauran d'haver sigut perfeccionats després de la data d'acabament del termini de presentació d'instàncies de l'últim procediment en què van participar. El procediment convocat el curs 2009-2010 (25.05.2010), el procediment convocat el curs 2011-2012 (24.05.2012).  
  
B) Els concursants podran sol·licitar la revisió dels mèrits reconeguts en un o en alguns dels apartats del barem. En este supòsit, hauran d'aportar documentació acreditativa de la totalitat dels mèrits proposats per l'apartat o apartats a revisar, que relacionaran en l'annex III. Estos participants hauran de presentar novament la documentació acreditativa de la totalitat dels mèrits al·legats per l'apartat o apartats a revisar.  
  
El que s'ha assenyalat en els apartats anteriors produirà efectes amb la ponderació actualitzada d'acord amb el barem d'esta convocatòria.  
C) Els concursants que no van participar en els procediments mencionats, o que desitgen ser baremats novament, hauran de fer-ho constar en l'annex II, aportar documentació justificativa dels mèrits proposats i relacionar-los detalladament en l'annex III.  
En tots els supòsits, els mèrits de l'apartat 1 del barem (antiguitat) es justificaran amb el full de servicis, que serà aportat per l'Administració.  
6.2. Quan el participant pretenga optar a llocs d'una diòcesi distinta d'aquella per la qual participa, haurà d'adjuntar a la documentació indicada en l'apartat anterior la proposta favorable per al curs escolar 2014-2015 expedida per l'ordinari de la diòcesi corresponent.  
  
6.3. A fi de simplificar els tràmits administratius que es veuen obligats a realitzar els participants, la documentació presentada per estos en la present convocatòria, així com la baremació que els corresponga, serà registrada informàticament a fi d'evitar la seua presentació en convocatòries futures.  
6.4. Totes les condicions exigides i mèrits al·legats s'han de tindre complits o reconeguts en la data d'acabament del termini de presentació d'instàncies, i s'acreditaran documentalment.  
6.5. Qualsevol dada omesa o consignada erròniament per l'interessat no podrà ser invocada per este a l'efecte de reclamacions futures ni considerar per tal motiu lesionats els seus interessos i drets.  
6.6. No seran tinguts en compte els mèrits no invocats en les sol·licituds, ni tampoc els que no es justifiquen documentalment durant el termini de presentació de les sol·licituds.  
6.7. En el cas que es detecten errors en la baremació dels mèrits reconeguts en els procediments anteriors, serien corregits d'ofici en qualsevol moment del procediment.  
6.8. El sol·licitant podrà desistir de la seua sol·licitud de participació en el procediment dins del termini de presentació de sol·licituds, que és de quinze dies hàbils comptadors des de l'endemà de la publicació de la convocatòria en el Diari Oficial de la Comunitat Valenciana.  
6.9. No s'admetran renúncies a l'adjudicació provisional i/o definitiva de destinacions, excepte el supòsit previst en la base deu d'esta resolució.  
  
Sèptima. Prioritats  
7.1. L'orde de prioritat per a l'adjudicació dels llocs de treball estarà determinat per la puntuació obtinguda segons el barem que figura com a annex d'esta resolució.  
No obstant això, en la resolució d'este procediment hi haurà una prelació en l'adjudicació de vacants, de la manera següent:  
1r. Adjudicació relativa al dret preferent a localitat.  
2n. Adjudicació resultant del procediment de provisió.  
L'orde anterior implica una prelació en l'adjudicació de vacants en favor dels participants que fan ús del dret preferent sobre la seua localitat. Així, no podrà adjudicar-se cap lloc a un professor que participe en una de les prelacions si hi ha un sol·licitant en l'anterior amb més dret. No obstant això, pel que fa a l'adjudicació de lloc concret en una localitat determinada, es tindrà en compte el que disposa el paràgraf primer d'esta base.  
Serà compatible la concurrència simultània si es té dret a més d'una prelació. Les peticions s'atendran amb la prelació indicada en el punt anterior i, una vegada que s'haja obtingut destinació, no es tindran en compte les altres peticions.  
7.2. En el cas que es produïsquen empats en el total de les puntuacions, es resoldran atenent successivament la puntuació més alta en cada un dels apartats del barem d'acord amb l'orde en què hi apareixen. Si persistix l'empat, caldrà ajustar-se a la puntuació obtinguda en els diferents subapartats per l'orde igualment en què apareixen en el barem. En els dos casos, la puntuació que es prenga en consideració en cada apartat no podrà excedir la puntuació màxima establida per a cada un en el barem, ni en el supòsit dels subapartats la que corresponga com a màxim a l'apartat en què es troben inclosos. Si, quan s'apliquen estos criteris, en algun o alguns dels subapartats s'aconseguix la màxima puntuació atorgada a l'apartat a què pertany, no es tindran en consideració les puntuacions de la resta de subapartats. Si resulta necessari, s'utilitzarà successivament com a últim criteri de desempat l'any en què el professorat de Religió haja ingressat amb caràcter de personal laboral indefinit.  
  
Octava. Comissió de valoració  
8.1. Els mèrits seran valorats per una comissió de valoració, els components, titulars i suplents de la qual seran nomenats per la Subdirecció General de Personal Docent. Els suplents podran actuar de forma simultània amb els titulars quan així s'estime necessari per raons de rapidesa en la resolució del procediment de provisió. Correspon també a la comissió de valoració analitzar les reclamacions presentades pels participants i efectuar les propostes sobre estes al subdirector general de Personal Docent.  
8.2. Els membres de les comissions estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Llista d'admesos, valoració de mèrits i adjudicació de destinacions  
9.1. La Subdirecció General de Personal Docent farà pública en els taulers d'anuncis de les direccions territorials d'Educació, Cultura i Esport i en la pàgina web de la Conselleria d'Educació, Cultura i Esport ?http://www.cece.gva.es- la relació alfabètica d'aspirants admesos i exclosos, amb la indicació sobre si exercixen el dret preferent, amb les puntuacions obtingudes en cada un dels apartats i subapartats del barem.  
  
Els interessats disposaran d'un termini de set dies hàbils, a partir de l'endemà de l'exposició, per a formular les reclamacions que estimen oportunes. Les reclamacions es dirigiran a la Subdirecció General de Personal Docent i es presentaran en qualsevol dels llocs previstos per a la presentació de sol·licituds en la base quinta, a més d'avançar-les per fax al número que es facilitarà amb les resolucions provisionals.  
  
9.2. Les al·legacions formulades contra la resolució provisional seran estimades o desestimades, a proposta de la comissió de valoració, per mitjà de la resolució definitiva d'admesos i exclosos i de valoració de mèrits de la Subdirecció General de Personal Docent, que es publicarà en els taulers d'anuncis de les direccions territorials d'Educació, Cultura i Esport i en la pàgina web de la Conselleria d'Educació, Cultura i Esport ?http://www.cece.gva.es?.  
9.3. La Subdirecció General de Personal Docent resoldrà els dubtes que se susciten en el desenrotllament de les disposicions d'esta resolució, publicarà la relació de vacants que corresponga proveir i adjudicarà provisionalment les destinacions.  
9.4. Els participants podran presentar reclamacions a la resolució provisional de destinacions corresponent en el termini de cinc dies hàbils a partir de la seua publicació en els taulers d'anuncis de les direccions territorials d'Educació, Cultura i Esport i en la pàgina web de la Conselleria d'Educació, Cultura i Esport ?www.cece.gva.es?, davant de la Subdirecció General de Personal Docent. També podran renunciar en este termini de cinc dies a les destinacions obtingudes, si no es fa en este termini ja no podran renunciar-hi.  
9.5. Considerades les reclamacions a què es referix l'apartat anterior, es procedirà a dictar la resolució per la qual s'aprova l'adjudicació definitiva d'este procediment de provisió. Esta resolució es publicarà en el Diari Oficial de la Comunitat Valenciana, i amb això es donarà per efectuada la notificació, a tots els efectes, per als participants a què afecte.  
9.6. La resolució definitiva del procediment d'assignació de llocs podrà ser impugnada de conformitat amb els articles 120 i 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 69 de la Llei 36/2011, de 10 d'octubre, reguladora de la jurisdicció social.  
  
  
Deu. Irrenunciabilitat i presa de possessió  
Els llocs adjudicats en la resolució definitiva de la convocatòria seran irrenunciables, llevat que s'haja participat i obtingut destinació en els procediments que puguen convocar-se per altres administracions públiques i es consigne la renúncia a la destinació obtinguda abans de l'elevació dels nomenaments a definitius.  
  
Onze. Presa de possessió  
11.1. La presa de possessió de la nova destinació tindrà lloc el primer dia de setembre de 2014 i se cessarà en la de procedència, si és el cas, l'últim dia d'agost.  
11.2. Les destinacions obtingudes es confirmaran per les parts contractants per mitjà d'una addenda al contracte de caràcter indefinit subscrit per l'Administració educativa i el professor o professora de Religió.  
11.3. Els llocs adjudicats seran de caràcter definitiu, sense perjuí de modificacions posteriors de la jornada de treball i/o centres reflectits en el contracte que hagen de produir-se per raó de la planificació educativa.  
  
11.4. El professorat de Religió amb contracte laboral indefinit que reingresse al servici actiu com a conseqüència del procediment de provisió presentarà davant de la direcció territorial de què depenga el centre obtingut, abans de la presa de possessió de la plaça, còpia compulsada de la resolució per la qual se'l va declarar en excedència, així com declaració jurada o promesa de no trobar-se separat per mitjà d'expedient disciplinari de cap cos o escala de l'Administració de l'Estat, de les comunitats autònomes o de la local, ni d'estar inhabilitat per a l'exercici de les funcions públiques.  
  
Dotze. Altres normes  
12.1. Els professors de Religió amb contracte laboral indefinit que participen en este procediment, sol·liciten i obtinguen l'excedència en el transcurs de la seua resolució o cessen en el servici actiu per qualsevol altra causa, es consideraran excedents o cessants en la plaça que els corresponga en la resolució definitiva.  
12.2. Podrà ser anul·lada la destinació obtinguda per qualsevol concursant que no s'haja ajustat a les normes de la convocatòria o no coincidisca amb les característiques declarades en la sol·licitud i la documentació corresponent.  
12.3. Totes les referències al professorat i a situacions per a les quals en esta resolució s'utilitza la forma del masculí genèric han d'entendre's aplicables indistintament a dones i hòmens.  
Contra esta resolució, de conformitat amb els articles 120 i 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 69 de la Llei 36/2011, de 10 d'octubre, reguladora de la jurisdicció social, podrà interposar-se reclamació prèvia a la via judicial laboral davant del subdirector general de Personal Docent, en el termini d'un mes comptador des de l'endemà de la seua publicació.  
  
València, 22 d'abril de 2014.- El director general de Centres i Personal Docent, p. d. (R 28.02.2013, DOCV 07.03.2013), el subdirector general de Personal Docent: Jesús Carbonell Aguilar.